Қанағат Әбілқайыр. ТІС ШҰҚЫҒЫШ –ОТАНДЫҚ ӨНІМ
"Қанағат Әбілқайыр. ТІС ШҰҚЫҒЫШ –ОТАНДЫҚ ӨНІМ" | "https://abai.kz/post/39712"
TITLE: Қанағат Әбілқайыр. ТІС ШҰҚЫҒЫШ –ОТАНДЫҚ ӨНІМ
URL: https://abai.kz/post/39712
META: "Қанағат Әбілқайыр. ТІС ШҰҚЫҒЫШ –ОТАНДЫҚ ӨНІМ" | "https://abai.kz/post/39712"
DATE: 17.11.2014
AUTHOR(s): Абай-Ақпарат
TOTAL WORDS: 192
TEXT: - Ашылуына президенттің өзі келетін болды! - Елімізде тұңғыш рет... - Орта Азияда деңіз! - Жалпы, ТМД-да теңдесі жоқ дүние болайын деп тұр! - Бәрін сырттан алушы едік. Міне, енді өзіміз де қатарға қосылдық. -  Ал, дайынсыңдар ма? Тыныштық сақтаңдар! - Құрметті президент мырза! Ашылуына хош келдіңіз! Бұл біз үшін, біздің жұмысшылар үшін үлкен мәртебе! - Ал, қанша адамды жұмыспен қамтып отырсыздар? - Осы маңдағы жұмыс іздеп жүрген бүкіл жұртты қамтымақпыз! -  Айлық көлемі қанша? - Әзірге қаржылай емес, осы өндіретін өнімімізбен есептесеміз. - Шикізаттарың жете ме? Қор қаншалықты? - Мына беткейдегі қалың орман біткенше тынбай еңбектене береміз! - Сонда жиһаз жасаумен айналыспақсыздар ма? Өзімізден бәсекеге қабілетті жиһаз шығатын болса қуаныштымын! - Кешіріңіз, президент мырза! Жиһаз жасауға әл-әзір шамамыз жетпейді... - Сонда не? Әлде ағаштан дайындалатын құрылыс материалдары ма? - Кешіріңіз, ол да жоспарда бар. Тек... - Мен таба алмадым. Өзің айта қойшы! - Ең бастысы, экологиялық таза өнім. Қоршаған ортаға зиянымыз тимейді. Артық шығын да шықпайды. Шетелдің арнайы құрылғылары да керек емес. Отыз еркек азаннан кешке дейін қарағай құлатады, отыз әйел отыз пышақпен отырып алады да... - Қысқасы! - Қысқасы, ...тіс шұқығыш жасайды. Отандық өнім! (Қанағат Әбілқайырдың Фейсбуктегі жеке парақшасынан алынды)
